Aarhuus Stifts-Tidende, 1843-01-05
Ved Festmaaltidet i Randers for de hjemvendte Deputerede udbragtes den første Trast for Hs. Maj. Kongen", ved Rector Borgen, hvilken Toast optoges med et bifald, der vidnede om den Kjærlighed for og Troskab imod Landets Styrer, som besjælede Forsamlingen. Den næste udbragte Kjøbmand Jacoby for Byens tvende Deputerede, og henledte Opmærksomheden paa den Virksomhed, Oberst Brock har udfoldet, ei blot i den sidst afholdte, men i samtlige fire Sessioner af den jydske Stænderforsamling, samt paa denne Deputeredes daadfulde Liv og saa udenfor Stænderne, og paa hans elskelige Personlighed; hvorefter han ogsaa udbredte sig over den af Apotheker Køster udviste Dygtighed og Frimodighed i Stænderne, samt om hans Virksomhed for Byen som Borgerrepræsentationens Formand. Den gamle Oberst Brock takkede, rørt til Taarer, paa egne og Apotheker Køsters Vegne, forsikkrende: at det skulde være dem Begge kjært, ret ofte at møde som Repræsentanter for Randers ved Folkeraadet, men beklagede forøvrigt, at de ikke havde kunne virke Alt, hvad de havde ønsket. Derpaa udtalte Overlærer Mørch sig for Stænderinstitutionen og dens Udvikling og gjorde opmærksom paa de Goder, Stænderinstitutionen alt har fremmet, deels ved de ikke faa Foranstaltninger, der skyldes denne, og deels ved den Almeenaand, den har fremkaldt. Prof. Bendz proponerede en Taast for Trykkefriheden, idet han ønskede den udvidet, og udtalte tillige det Haab: at det altid maatte være Journalisterne magtpaaliggende, at følge Sandheden. Kjøbmand JulRöe udtalte sig derpaa for en større Tilnærmelse mellem de forskjellige Stænder i Samfundet, efter at have i et udførligt Forredrag iblandt Andet udviklet, hvorledes Adskillelsen saavel skader det sociale Liv som det politiske Livs Fremgang, samt gjort opmærksom paa, at det, for at tilveiebringe den attraaede Tilnærmelse, var nødvendigt, at alle en Stats Borgere bleve ligge for Loven, samt at der bringes større Jntelligents ind i flere Stænder. Derpaa udtalte Adjunct Holbech med Varme og Beggeistring i et udførligt Foredrag sin Sympathie for den slesvigske Stænderforsamlings Deputerede P. H. Lorenzen, samt for den Sag, hvis djærve Forkæmper han havde været, og beklagede, at Forhandlingerne angaaende den slesvigske Sag i den jydske Stænderforsamling ikke vare meddeelte i Stændertidenden. Den derpaa for Peter Hjort Lorenzen udbragte Skaal modtoges med stormende, længe vedvarende Applaus. Adjunct Dorph udbragte dernæst en Toast for Normændene og de Svenske, idet han udtalte sig for en aandelig Forening af de tre skandinaviske Riger, som have Herkomst, Historie, Sprog og Tro tilfælleds. Lieutn. v. Neergaard tolkede sine og Kammeraters Tak til "Landmilitairetatens gamle Ven", Oberst Brock, for det Vidnesbyrd, denne havde givet det Randerske Regiment, da en Sag om Recruters mindre gode Behandling bragtes for i Viborg, forsikkrende, at Officiererne i Randers, som hidtil, Jntet ønskede hellere, end at uddanne Soldaterne til dygtige Krigsmænd og bibringe den Kundskaber, som i Hjemmet kunde være dem tjenlige, samt behandle dem med den humanitet, den ene Statsborger skylder den anden. Apotheker Køster udtalte sin Glæde over det gode Forhold, som bestod imellem Borgerne og de Militaire i Randers, ønskende: at et saadant Forhold altid maatte finde Sted, og sluttede med at udbringe en Skaal for Regimentet, for hvilken Ritmester v. Faber takkede paa Regimentets Vegne og udbragte en Skaal for Byens Borgere. (Uddr. af Rd. Av.)